Държавен вестник, бр. 90, 2016 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  90
Чл. 6. (1) Биологичното изпитване на ПРЗ 
се извършва в съответствие с правилата на 
Добрата експериментална практика и съглас­
но стандартите за изпитване за ефикасност 
на ПРЗ, определени от Европейската и сре­
диземноморска организация по растителна 
защита (EPPO).
(2) Биологичното изпитване се осъществява 
в официални бази на БАБХ и в одобрени бази 
на физически и юридически лица, вписани 
в регистъра по чл. 6, ал. 1, т. 3 от Закона за 
защита на растенията.
(3) Базите по ал. 2 трябва да отговарят на 
изискванията, определени в приложението.
(4) Биологичното изпитване в официалните 
бази се провежда от областните дирекции 
по безопасност на храните (ОДБХ) по мес­
тонахождение на базите под методическото 
ръководство на Централното управление (ЦУ) 
на БАБХ.
(5) Българската агенция по безопасност на 
храните контролира биологичното изпитване 
на ПРЗ в одобрените бази чрез инспекторите 
по растителна защита на ОДБХ. 
(6) За инспектори по растителна защита, 
които извършват контрол на биологичното 
изпитване на ПРЗ, се назначават лица с висше 
образование в областта на аграрните науки 
с професионално направление „Растителна 
защита“.
Чл. 7. (1) Продуктите за растителна защи­
та се изпитват най-малко в рамките на един 
вегетационен период.
(2) Изпитваните ПРЗ се сравняват с еталон­
ни ПРЗ, които са разрешени ПРЗ, доказали в 
достатъчна степен качествата си в практиката 
при селскостопанските, фитосанитарните и 
екологичните, включително и климатичните, 
условия в областта на предложената употреба. 
Еталонният ПРЗ и изпитваният ПРЗ трябва 
да бъдат с еднакви или възможно най-сходни 
механизъм на действие, време и метод на 
прилагане. 
(3) Когато в страната няма разрешен ета­
лонен ПРЗ, съответен на изпитвания ПРЗ, за 
еталонен продукт може да се ползва продукт, 
разрешен в държава членка от:
1. зона В-Южна съгласно приложение I от 
Регламент (ЕО) № 1107/2009 или Югоизточна­
та зона съгласно Ръководството за сравними 
климатични условия PP 1/241 (2) на ЕРРО;
2. всички зони съгласно приложение I от 
Регламент (ЕО) № 1107/2009 – при заявена 
употреба на изпитвания ПРЗ само за култи­
вационни съоръжения или при третиране след 
прибиране на реколтата, или за фумигация, 
или за обеззаразяване на семена.
(4) В случаите по ал. 3 заявителят пред­
ставя на официалните и на одобрените бази:
1. заверено копие на разрешение за пуска­
не на пазара и употреба на ПРЗ в държавата 
членка с превод на български език; 
2. заверено копие на етикета за пускане 
на пазара и употреба на ПРЗ с превод на 
български или английски език;
3. информационен лист за безопасност 
на ПРЗ на български или английски език 
в съответствие с чл. 31 от Регламент (ЕО) 
№ 1907/2006 на Европейския парламент и 
на Съвета от 18 декември 2006 г. относно 
регистрацията, оценката, разрешаването и 
ограничаването на химикали (REACH), за 
създаване на Европейска агенция по хими­
кали, за изменение на Директива 1999/45/ЕО 
и за отмяна на Регламент (ЕИО) № 793/93 на 
Съвета и Регламент (ЕО) № 1488/94 на Коми­
сията, както и на Директива 76/769/ЕИО на 
Съвета и директиви 91/155/ЕИО, 93/67/ЕИО, 
93/105/ЕО и 2000/21/ЕО на Комисията, нари­
чан по-нататък „Регламент (ЕО) № 1907/2006 
(REACH)“.
Чл. 8. (1) За извършване на биологично 
изпитване на ПРЗ заявителят сключва дого­
вор с БАБХ или с притежател на сертификат 
за биологично изпитване на ПРЗ и доставя в 
местата за изпитване на базите заявените за 
изпитване и еталонните ПРЗ.
(2) Заявените за биологично изпитване 
ПРЗ се доставят в добре запечатани опаковки 
с етикети на български или английски език, 
които включват: търговско наименование или 
номер на код на производителя на продукта, 
партиден номер, дата на производство, срок 
на годност, нетно количество в опаковката 
и обозначение „Продукт, предназначен за 
биологично изпитване“.
(3) Eталонните ПРЗ се доставят с етикет 
на български или английски език.
(4) За доставените ПРЗ се съставя предава­
телно-приемателен протокол по образец или 
друг еквивалентен документ, който удостове­
рява доставката на продуктите. 
(5) При доставката заявените за биологично 
изпитване ПРЗ се придружават от информаци­
онен лист за безопасност на ПРЗ на български 
или английски език в съответствие с чл. 31 
от Регламент (ЕО) № 1907/2006.
(6) След приключване на биологичното 
изпитване останалите количества от заявените 
ПРЗ могат да се употребят за изпитване в 
базата през следващия вегетационен период. 
Продуктите с изтекъл срок на годност под­
лежат на обезвреждане съгласно Закона за 
управление на отпадъците. 
Чл. 9. (1) Внос или въвеждане на ПРЗ по 
чл. 8 се извършва от заявителите на биоло­
гичното изпитване след издаване на удосто­
верение от изпълнителния директор на БАБХ 
или оправомощено от него длъжностно лице.
(2) За получаване на удостоверение за внос 
или въвеждане на ПРЗ, предназначени за 
биологично изпитване, заявителите подават 
в ЦУ на БАБХ заявление по образец, към 
което прилагат документ за платена такса 
съгласно тарифата по чл. 3.